

Αρκαλοχώρι, 11/ 03 /2022

Προς: ΜΜΕ

**ΔΕΛΤΙΟ ΤΥΠΟΥ**

**Αναστολή λειτουργίας των σχολείων στο Δήμο Μινώα Πεδιάδας λόγω ακραίων καιρικών συνθηκών: Την Παρασκευή 11/3/2022**

Λόγω των έντονων καιρικών συνθηκών (έντονο ψύχος, χιονόπτωση) που επικρατούν από νωρίς το πρωί στην περιοχή του Δήμου Μινώα Πεδιάδας, αποφασίστηκε η αναστολή της δια ζώσης λειτουργίας των σχολείων Α/θμιας και Β/θμιας Εκπαίδευσης καθώς και των παιδικών και βρεφονηπιακών σταθμών για σήμερα Παρασκευή 11 Μαρτίου 2022.

Η σχετική απόφαση ελήφθη από το Δήμο με γνώμονα την ασφάλεια μαθητών και εκπαιδευτικών και ενώ αναμένεται περαιτέρω επιδείνωση των καιρικών συνθηκών σύμφωνα με την Εθνική Μετεωρολογική Υπηρεσία.